Museum da la claustra da Müstair
Il museum grischun da patrimoni mundial

Purtret
Il museum da la claustra preschenta en ina moda cumplessiva l'istorgia da la claustra benedictina Son Jon a Müstair. Dapi l'onn 1983 fa questa claustra part dal patrimoni mundial da l'UNESCO. En il museum vegn intermediada l'istorgia d'art, da cultura e d'architectura gist tuttina sco il mintgadi benedictin e la spiritualitad da la claustra.
 
Il museum sa chatta en la tur da Planta, la tur d'abitar e da refugi la pli veglia ch'è anc sa mantegnida en las Alps. Ella è vegnida construida il 10avel tschientaner. Ils objects exponids documenteschan la vita en claustra durant dudesch tschientaners. Exponidas èn tranter auter spundas dal chor en marmel, ina simpla Nossadunna cun Bambin dal 13avel tschientaner u in'orgla da maisa dal 17avel tschientaner.

Il museum na dat betg mo ina invista da la tur da Planta. Las visitas guidadas ed ils cirquits cumpiglian tut il stabiliment da la claustra.